મુંબઈ સોના-ચાંદી બજાર આજે તેજી આગળ વધી હતી. સોનાના ભાવો ૧૦ ગ્રામના રૃ.૩૨૫ વધી રૃ.૩૦ હજાર પાર કરી ગયા હતા જયારે ચાંદીના ભાવો કિલોના રૃ.૭૮૫ વધી રૃ.૪૨ હજાર નજીક પહોંચ્યા હતા. ચાંદી વાયદો જૂન આજે રૃ.૪૨ હજારની સપાટી પાર કરી રૃ.૪૨૩૦૦ બોલાયાના સમાચારો હતા. વિશ્વ બજારમાં જાપાનના યેનની મજબૂતાઈ તથા ડોલરની નબળાઈના પગલે વિશ્વ બજારમાં સોનામાં હેજફંડોની સતત ખરીદી વધતાં સોનાના ભાવો વૈશ્વિક સ્તરે ઉછળતા રહ્યા હતા.